CELEX: 62010FN0065
Language: mt
Date: 2010-08-06 00:00:00
Title: Kawża F-65/10: Rikors ippreżentat fis- 6 ta’ Awissu 2010 — Mata Blanco vs Il-Kummissjoni

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/73
            
         
      Rikors ippreżentat fis-6 ta’ Awissu 2010 — Mata Blanco vs Il-Kummissjoni
      (Kawża F-65/10)
      ()
      (2010/C 288/138)
      Lingwa tal-kawża: il-Franċiż
      
         Partijiet
      
      
         Rikorrent: José Manuel Mata Blanco (Brussell, il-Belġju) (rappreżentanti: L. Levi u A. Blot, avukati)
      
         Konvenuta: Il-Kummissjoni Ewropea
      
         Suġġett
      
      Annullament tad-deċiżjoni tal-EPSO li r-rikorrent ma jiġix inkluż fil-lista ta’ riżerva fil-kuntest tal-kompetizzjoni interna “COM/INT/OLAF/09/AD10 — Amministraturi speċjalizzati fil-ġlieda kontra l-frodi” kif ukoll tal-lista ta’ riżerva u tad-deċiżjonijiet kollha meħuda abbażi ta’ din il-lista.
      
         Talbiet tar-rikorrent
      
      
                  —
               
               
                  tannulla d-deċiżjoni tal-EPSO tal-11 ta’ Mejju 2010 li tikkonferma, wara eżami mill-ġdid, id-deċiżjoni tagħha tad-9 ta’ Marzu 2010 li r-rikorrent ma jiġix inkluż fil-lista ta’ riżerva fil-kuntest tal-kompetizzjoni interna “COM/INT/OLAF/09/AD10 — Amministraturi speċjalizzati fil-ġlieda kontra l-frodi”;
               
            
                  —
               
               
                  tannulla l-lista ta’ riżerva tal-kompetizzjoni interna “COM/INT/OLAF/09/AD10 — Amministraturi speċjalizzati fil-ġlieda kontra l-frodi” sa fejn din il-lista ma fihiex isem ir-rikorrent u d-deċiżjonijiet l-oħra kollha meħuda abbażi ta’ din il-lista;
               
            
                  —
               
               
                  tordna, bħala miżuri ta’ organizzazzjoni tal-proċedura (ara l-Artikolu 55 tar-Regoli tal-Proċedura tal-Qorti Ġenerali), il-produzzjoni mill-konvenuta tal-kriterji li ntużaw mill-bord tal-eżaminaturi għall-eżami orali, id-domandi li sarulu mill-bord tal-eżaminaturi matul l-eżami orali tiegħu u kopja tal-formola ta’ evalwazzjoni li uża l-bord tal-eżaminaturi fir-rigward tal-imsemmi eżami orali flimkien mal-kriterji li ntużaw fil-korrezzjoni tagħhom;
               
            
                  —
               
               
                  tikkundanna lill-Kummissjoni Ewropea għall-ispejjeż.